Ongwediva

**Ongwediva** on kaupunki Oshanan alueella Namibian pohjoisosissa. Se on Ongwedivan vaalipiirin keskus. Vuoden 2023 väestönlaskennan mukaan kaupungissa oli 33&nbsp;777 asukasta. Se on alun alkaen ollut Suomen Lähetysseuran lähetysasema. Siellä on seitsemän kirkkoa, kaksi yksityiskoulua ja 13 valtionkoulua. Useimmat asukkaat puhuvat oshiwambon kieltä.

## Historia
Ongwediva sai alkunsa suomalaisena lähetysasemana vuonna 1926. Silloin sinne alettiin rakentaa työkoulua, jossa opetettiin käytännön taitoja. Koulusta puhutaan maanviljelys- ja teollisuuskouluna, joskin maanviljelys jäi pian taka-alalle. Koulu aloitti toimintansa helmikuussa 1927, ja se oli ns. ylempi koulu, eli siihen tultiin alakoulun suorittamisen jälkeen. Vuosikymmenen lopulla työkoulu alkoi saada Etelä-Afrikan hallitukselta avustusta, vaatimattomat 100 puntaa vuodessa.

Oniipan miesopettajaseminaari siirrettiin Ongwedivaan vuoden 1954 lopulla. Nykyään opettajakoulutus on osa Namibian yliopiston kasvatustieteellistä tiedekuntaa.

Asutuskeskus Ongwedivasta kehittyi 1960-luvulla, kun aluetta hallitsi Nandjebo Mengela. Paikkakunta oli käytännössä hallintokeskus Oshakatin nukkumalähiö. Ongwedivalaiset kävivät töissä myös Ondangwassa.

## Talous
Ongwedivassa järjestetään vuosittain messut (Ongwediva Annual Trade Fair, OATF), jotka on järjestetty vuosittain vuodesta 2000 lähtien (ensimmäiset messut pidettiin vuonna 1995). Kaupungissa on tori, ja sitä vastapäätä on ostoskeskus (Maroela Mall, Mandume Ndemufayo St.).

Ongwediva on kasvanut voimakkaasti. Siellä oli alle 11&nbsp;000 asukasta vuonna 2001. Vuoden 2011 väestönlaskennan mukaan väkiluku oli 20&nbsp;260 ja vuoden 2023 väestönlaskennan mukaan 33&nbsp;777.

Ongwediva on Namibian toiseksi suurin viihdekeskus, edellään vain pääkaupunki Windhoek. Se kehittyy nopeasti ja sitä pidetään asumismukavuudeltaan Namibian parhaana kaupunkina. Kaupungissa on yksi maan harvoista yksityissairaaloista.

## Politiikka
Ongwedivaa hallitsee kaupunginvaltuusto, jossa on seitsemän valtuutettua.

Oshanan alue, johon Ongwediva kuuluu, on SWAPOn vahvoja tukialueita. Vuoden 2015 vaaleissa SWAPO sai maanvyörymävoiton (2.264 ääntä) ja voitti kaikki seitsemän valtuutetun paikkaa. Rally for Democracy and Progress (RDP) osallistui myös vaaleihin, mutta se sai vain 166 ääntä. Tulokset olivat seuraavat:

Vuoden 2020 vaaleissa SWAPO voitti jälleen, mutta ei niin suurella erolla muihin nähden. Tulokset olivat seuraavat:

## Koulutus
Ongwedivassa on kaksi oppikoulua, Mweshipandeka High School ja Gabriel Taapopi SSS. Kaupungissa on myös viisi alakoulua. Namibian yliopiston eli UNamin Tekninen ja tietojenkäsittelyn tiedekunta sijaitsee Ongwedivassa. Se on perustettu sinne vuonna 2009. UNamin Ongwedivan kampus on nimetty presidentti Hifikepunye Pohamban mukaan. Kampus tunnettiin aiemmin nimellä Ongwediva College of Education (OCE), ja vuoden 2010 jälkeen se on tunnettu nimellä UNam Ongwediva Campus, kun kaikki maan colleget yhdistettiin UNamiin. Vuonna 1954 Ongwedivaan siirretty opettajaseminaari jatkaa nyt osana UNamin kasvatustieteellistä tiedekuntaa.

## Tunnettuja asukkaita
*Benjamin Hauwanga, liikemies, omistaa Bennies Entertainment Park and Lodgen ja BH Group of Companies -yhtiöt
*Sunny Boy, hip hop ja kwaito musician
*Erastus Uutoni, poliitikko ja entinen kaupunginjohtaja
*Benson Shilongo, jalkapalloilija, joka pelasi Namibian jalkapallomaajoukkueessa

## Galleria

File:ELCIN Church Ongwediva.jpg|ELCIN:in kirkko
File:Natis Ongwediva.jpg|Roads Authorityn toimisto
File:Police station Ongwediva.jpg|Poliisasema
File:Maroela Mall in Ongwediva1.jpg|Maroela Mall –ostoskeskus Ongwedivassa
File:Ongwediva MediPark 1.jpg|Yksityissairaala


## Lähteet
*

### Viitteet

## Aiheesta muualla